2018 yilning 7-9 avgust kunlari Moskva shahrida O‘zbekiston va Rossiya Iqtisodiy hamkorlik bo‘yicha Hukumatlararo komissiyaning 19-yig‘ilishiga tayyorgarlik ko‘rish borasida ishchi guruhlarning uchrashuvi bo‘lib o‘tadi. Bu haqda TIV axborot xizmati xabar bermoqda. O‘zbekiston delegatsiyasi tarkibiga Tashqi ishlar, Tashqi savdo, Iqtisodiyot, Bandlik va mehnat munosabatlari vazirliklari, boshqa idora va yetakchi iqtisodiy tuzilmalarning vakillari kiritilgan. Tashrif doirasida qator ikki tomonlama uchrashuvlar o‘tkazish ham rejalashtirilgan.